Diari Oficial de la Generalitat Valenciana


Sumari del DOGV 5947, del 04-02-2009 (2009/952)

RESOLUCIÓ de 17 d'octubre de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Grespania SA per a una indústria de fabricació de revestiment ceràmic al terme municipal de Nules.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5947

Data del DOGV
:   04-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/952


Data del document
:   17-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Nules
    * empresa privada
    * ceràmica

RESOLUCIÓ de 17 d'octubre de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Grespania SA per a una indústria de fabricació de revestiment ceràmic al terme municipal de Nules. [2009/952]  
Vist l'expedient de referència incoat a instàncies de Luis Hernández Sanchis, en nom de l'empresa Grespania, SA, amb CIF G-98.482.867 i domicili social a Castelló, carretera de l'Alcora CV-16, quilòmetre 2,200, s'emet aquesta resolució de conformitat amb els següents  
Antecedents de fet  
Primer. Amb data 27 de novembre de 2007 el director general de Qualitat Ambiental dicta una resolució per la qual es concedeix autorització ambiental integrada a Grespania, SA, amb el número 107-07/AAI/CV, per a la indústria de fabricació de revestiment ceràmic ubicada al camí Llimer, s/n, carretera nacional 340, km 954, de Nules (Castelló).  
Segon. Amb data 2 d'abril de 2008, Luis Hernández Sanchis, en representació de la mercantil Grespania, SA, presenta en la Conselleria de Medi Ambient, Aigua, Urbanisme i Habitatge un escrit en el qual comunica que l'empresa desitja realitzar una ampliació de la maquinària a la planta que posseeix a Nules (Castelló), a fi de millorar i modernitzar la seua capacitat productiva.  
A la sol·licitud s'adjunta el projecte de justificació de modificació no substancial d'ampliació de maquinària en fàbrica de revestiment ceràmic.  
Tercer. Amb data 22 de maig de 2008 es notifica a l'empresa l'inici del tràmit de modificació d'ofici de la seua autorització ambiental integrada.  
Quart. Amb data 26 de maig de 2008, es notifica a l'Ajuntament de Nules la qualificació de la modificació com a no substancial per part d'aquesta Conselleria i se li sol·licita informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental.  
Cinqué. Amb data 10 de juliol de 2008, es rep l'informe favorable emés per l'Ajuntament, en el qual s'indica que les mesures correctores en matèria de sorolls, vibracions, calor, olors i abocaments al sistema de clavegueram municipal estan d'acord amb les ordenances municipals.  
Així mateix, s'ha incorporat a l'expedient l'informe emés pel Servei de Protecció de l'Ambient Atmosfèric.  
Sisé. Amb data 12 de setembre de 2008 es notifica a l'interessat l'inici del tràmit d'audiència relatiu a la resolució de modificació d'ofici de l'autorització ambiental integrada, perquè en el termini de deu dies hàbils puga al·legar i presentar els documents i justificacions que estime pertinents.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments i, per tant, l'incompliment dels valors límit d'emissió establits en l'instrument d'intervenció ambiental, iniciarà un procediment de modificació d'ofici, en els termes establits en aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que posseïsc, resolc:  
Primer. Modificar la resolució de 27 de novembre de 2007 per la qual s'atorga autorització ambiental integrada a l'empresa Grespania, SA en els aspectes següents:  
1. Valors límit d'emissió  
1.1. Emissions atmosfèriques  
1.1.1 Emissions canalitzades  
Es donen de baixa 15 focus d'emissions corresponents a la planta I i es donen d'alta 6 focus que corresponen a l'ampliació de maquinària que s'ha de realitzar a la planta II. El llistat de focus d'emissió inclosos en l'autorització ambiental integrada queda com segueix:  
  
  
1.1.3. Emissions sonores  
Després de l'execució de les modificacions previstes s'haurà de realitzar una nova auditoria acústica, a fi de comprovar que es compleixen els límits establits per la Llei 7/2002, de 3 de desembre, de la Generalitat, de protecció contra la contaminació acústica.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 17 d'octubre de 2008.- El director general per al Canvi Climàtic: Jorge Lamparero Lázaro.